stanford-oval/wikipedia huggingface dataset:
מקס סטוק

| --- | --- |


סניף קריית אליעזר, חיפה - הסניף הראשון של הרשת
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  מקסו
 מייסדים:  אורי מקס
 תקופת הפעילות:  2004–הווה (כ־21 שנים)
 שווי שוק:  1.74 מיליארד ש"ח (26 בינואר 2025)
 הכנסות:  1.12 מיליארד ש"ח (2023)
 רווח תפעולי:  148 מיליון ש"ח (2023)
 רווח:  92.0 מיליון ש"ח (2023)
 הון עצמי:  229 מיליון ש"ח (2023)
 סך המאזן:  1.11 מיליארד ש"ח (2023)
 יו"ר:  זהבית כהן
 מנכ"ל:  אורי מקס
 עובדים:  1911 (2020)
  
 www.maxstock.co.il
מקס סטוק בע"מ, המוכרת במותג MAX, היא רשת חנויות כולבו ישראלית. ברשת נמכרים, ליחידים ובסיטונאות, מוצרי צריכה מוזלים ממגוון קטגוריות, כגון צעצועים ומשחקים, כלי כתיבה, כלי עבודה, כלי בית וכלי מטבח, טקסטיל לבית ומוצרים לימי הולדת ומסיבות.
היסטוריה

הרשת הוקמה בשנת 2004 עם פתיחת הסניף הראשון בשכונת קריית אליעזר בחיפה. אורי מקס, הבעלים והמייסד של הרשת, ביקר בשווקים של סין, אינדונזיה, טורקיה, גרמניה ומדינות נוספות, וייבא מהן מוצרים מוזלים. את הרשת הקים עם דני אסטרוג, בעל החברה היבואנית דן-אס. ב-2014 הצטרף לבעלות על הרשת אוון ניומן, בעליה של רשת קמעונאית באוסטרליה. ביוני 2017 רכשה קרן אייפקס פרטנרס 55% מרשת "MAX", לפי שווי חברה של כ-300 מיליון ש"ח. בספטמבר 2020 הונפקה החברה בבורסה לניירות ערך בתל אביב לפי שווי של 1.7 מיליארד ש"ח.
במהלך השנים נפתחו סניפים נוספים, ונכון לדצמבר 2020, הרשת מונה 50 סניפים, הפזורים בכל רחבי הארץ, ממעלות וקריית שמונה בצפון עד אילת בדרום.
תת-רשתות

בשנת 2013 הקימה החברה תת-רשת בשם "MAX 10", ובשנת 2014 הקימה רשת נוספת בשם "MAX 20". בשונה מרשת האם, "MAX", אשר סניפיה ממוקמים לרוב באזורי תעשייה ומתאפיינת בחנויות רחבות ידיים, חנויות "MAX 10" ו"MAX 20" מתאפיינות בגודל חסכוני ומצומצם של עד 300 מ"ר, וממוקמות במרכזי הערים על מנת להיות נגישות יותר ללקוחות.
MAX 10 - ברשת זו נמכרים בעיקר מוצרים עד 10 שקלים. רשת זו מונה (נכון למאי 2017) 2 סניפים.
MAX 20 - ברשת זו נמכרים בעיקר מוצרים עד 20 שקלים. רשת זו מונה (נכון למאי 2017) 12 סניפים.
נוסף על חנויות הרשת, מפעילה הרשת אתר אינטרנט. האתר משמש קטלוג למוצרים הנמכרים בסניפי הרשת.
הערות שוליים

1 2 3 4 5  מקס סטוק בע"מ: נתונים כספיים באתר מאי"ה.
↑  גולן חזני, אייפקס רוכשת את מקס לפי שווי של 300 מיליון שקל, באתר כלכליסט, 6 ביוני 2017
↑  שני מוזס, ‏אייפקס רוכשת 55% מרשת מקס סטוק לפי שווי של כ-300 מ' ש', באתר גלובס, 6 ביוני 2017
↑   מיכאל רוכוורגר, שווה יותר מפסגות: זהבית כהן הצליחה להנפיק את מקס סטוק לפי שווי 1.7 מיליארד שקל, באתר TheMarker‏, 14 בספטמבר 2020
↑  רשימת סניפים, באתר הרשת
פרשקובסקי

| --- | --- |

 נתונים כלליים
 סוג:  בניה ויזמות נדל"ן
 בורסה:  הבורסה לניירות ערך בתל אביב
 סימול:  פרשק
 מוטו:  סוד ההצלחה הוא המשפחתיות
 מייסדים:  ארנון, עדנה, יוסף ושרון פרשקובסקי
 תקופת הפעילות:  3 אפריל 2006 – הווה (18 שנים)
 חברות בנות:  א.ש.י. פרשקובסקי חברה לבנין בע"מ,  פרשקובסקי מניבים בע"מ,  נתיבי דור בנווה דורון בע"מ,  נתיבי דור בבן שמן בע"מ  פרשקובסקי פרו בע"מ  Paz Building Group  Sharon Prashkovsky Investments RO  Prashkovsky Investments USA
 משרד ראשי:  קינד מוטי 10, רחובות
 שליטה בחברה:  ארנון, עדנה, יוסף ושרון פרשקובסקי ומאיה (פרשקובסקי) קראדי
 ענפי תעשייה:  ייזום ופיתוח מקרקעין, קבלנות בנין, נדל״ן מניב
 מוצרים עיקריים:  יחידות דיור למכירה ולהשכרה  התחדשות עירונית  שטחי מסחר ומשרדים
 שווי שוק:  2.24 מיליארד ש"ח (26 בינואר 2025)
 הכנסות:  375 מיליון ש"ח (2023)
 רווח תפעולי:  236 מיליון ש"ח (2023)
 רווח:  155 מיליון ש"ח (2023)
 הון עצמי:  1.80 מיליארד ש"ח (2023)
 סך המאזן:  5.01 מיליארד ש"ח (2023)
 יו"ר:  יוסף פרשקובסקי
 מנכ"ל:  שרון פרשקובסקי
  
 ‏www.prashkovsky.co.il
 
פרשקובסקי השקעות ובניין בע"מ היא חברה ציבורית ישראלית העוסקת בנדל"ן. החברה הוקמה באפריל 2006 על ידי ארנון, עדנה, יוסף ושרון פרשקובסקי ונמצאת בשליטתם. פרשקובסקי היא חברה יזמית וחברת הבת, א.ש.י. פרשקובסקי חברה לבנין בע"מ היא הקבלן המבצע בכל הפרויקטים של החברה, ולה סיווג קבלני ג-5 בלתי מוגבל. פעילות החברה מתמקדת בעיקר בישראל באזורי הביקוש ובפלורידה שבארצות הברית. החברה מקדמת פרויקטים בתחום ההתחדשות העירונית, מחיר למשתכן, דירה להשכיר, פינוי בינוי ותמ"א 38, במהלכן בנתה ואכלסה עשרות פרויקטים, הכוללים אלפי יח"ד ומאות אלפי מ"ר של משרדים ומסחר. תחומי הפעילות העיקריים של הקבוצה, כוללים: נדל"ן יזמי בישראל; מבנים מסחריים בישראל; נדל"ן להשקעה בארצות הברית; דיור להשכרה ארוכת טווח בישראל.
היסטוריה

ארנון ועדנה פרשקובסקי הקימו בחודש מאי 1983 את חברת פרשקובסקי מניבים בע"מ. בחודש נובמבר 1992 הזוג פרשקובסקי הקימו את א.ש.י. פרשקובסקי חברה לבניין בע"מ.
באפריל 2006, בני משפחת פרשקובסקי: ארנון, עדנה, יוסף ושרון פרשקובסקי ייסדו את חברת פרשקובסקי השקעות ובניין בע"מ. באפריל 2015, העבירו ארנון ועדנה פרשקובסקי במתנה חצי מהמניות שהוחזקו על ידם בחברה באותו המועד, לבתם מאיה (פרשקובסקי) קראדי. החל ממועד זה, החלה מאיה קראדי להיות מבעלי השליטה בחברה.
החברה הוקמה כחברת אחזקות והשקעות, על מנת שתפעל בעצמה, ובאמצעות חברות בנות וחברות בשליטה משותפת עם אחרים, בפעילות יזמית של פיתוח שיווק ומכירה, בעיקר בתחום הבנייה למגורים באזור מרכז הארץ. עד למועד הקמת החברה הפעילות התבצעה בעיקר באמצעות א.ש.י. פרשקובסקי חברה לבנין בע"מ ופרשקובסקי מניבים בע"מ. עם הקמת החברה פרשקובסקי השקעות ובניין בע"מ, העבירו בעלי השליטה בחברה את החזקותיהם בא.ש.י. ובפרשקובסקי מניבים לחברה, ומאותו מועד א.ש.י. ופרשקובסקי מניבים הן חברות פרטיות בבעלות ובשליטה מלאה של פרשקובסקי השקעות ובניין בע"מ.
חברות הבת

להלן פרטים על קבוצת פרשקובסקי והחברות הבנות:
פרשקובסקי מניבים בע"מ (100%)
נתיבי דור בנווה דורון בע"מ (100%)
נתיבי דור בבן שמן בע"מ (100%)
פרשקובסקי בפארק המדע (50%)
פרשקובסקי באלף (100%)
א.ש.י. פרשקובסקי חברה לבנין בע"מ (100%)
פרשקובסקי פרו בע"מ (51%) - חברה קבלנית המתמחה בביצוע עבודות גמר בנכסים מסחריים ובניית סביבות עבודה מותאמות אישית.
Paz Building Group ‏(25%) ברומניה
Sharon Prashkovsky Investments Ro SRL ‏(100%) ברומניה
Prashkovsky Investments USA LLC ‏בארצות הברית
תחומי פעילות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא הרושם הוא שפרק זה אינו מציג את פעילות החברה מראשיתה, אלא רק את הפרויקטים הפעילים במועד כתיבת הערך, ולמעשה מהווה מודעה המזמינה לרכוש דירות בפרויקטים השונים. כך לא כותבים אנציקלופדיה..
חברת פרשקובסקי השקעות ובניין בע"מ, עוסקת במישרין ובאמצעות חברות בנות של החברה בארבעה תחומי פעילות בתחום הנדל"ן, ובנוסף, לחברה ישנן מספר קרקעות נוספות שאינן במסגרת תחומי הפעילות.
תחומי פעילות > נדל"ן יזמי בישראל > פרויקטים של התחדשות עירונית

בתחום זה, החברה מחתימה דיירים ומקדמת תהליכי רישוי מול העיריות השונות:
ראשון לציון - החייל האלמוני, מספר יחידות הדיור בפרויקט כ-700 (מתוכן, כ-196 יח"ד של בעלי הזכויות), חלק החברה בפרויקט: 75%.
חולון - שכונת ג'סי כהן, מספר יחידות הדיור בפרויקט כ-1,080 (מתוכן, כ-270 יח"ד של בעלי זכויות)
בת ים מתחם רזיאל - 500 יח"ד (מתוכן 208 יח"ד לפינוי)
נתניה מתחם העלייה - מספר יחידות דיור כ- 680  (מתוכן 168 של בעלי זכויות)
תחומי פעילות > מבנים מסחריים בישראל

לחברה יש מרכז מסחרי פעיל ברחובות, עם כ-16,000 מ"ר מסחר וכ-16,000 מ"ר משרדים, בו פרשקובסקי מניבים מחזיקה 25%.
בנוסף, בתחום זה נמצאים הפרויקטים הבאים בשלבי שיווק, תכנון או ביצוע שונים, לפי הפירוט הבא:
פרויקט משרדים ומסחר SOUTHGATE- אזור תעשייה הרצליה פיתוח, צפוי להיבנות פרויקט שיכלול בשלמות כ- 46,000 מ"ר למשרדים (90%) ולמסחר (10%) (בביצוע).
מילניה - מתחם האלף ראשון לציון, בו יבנו 1,097 מטרים רבועים מסחר, 52,609 מטרים רבועים משרדים וחניון של כ־33,564 מטרים רבועים (בבניה, אכלוס 2023).
פרויקט מגורים ומסחר - באר יעקב, בו יבנו 1,000 מטרים רבועים מסחר (בתכנון).
פרויקט משרדים ומסחר - אזור תעשייה הרצליה פיתוח, צפוי להיבנות פרויקט שיכלול בשלמות כ-46,000 מ"ר למשרדים (90%) ולמסחר (10%) (בתכנון).
נס ציונה - 17,188 מ"ר תעסוקה ומסחר (חלק החברה 50%).
שער העיר רחובות - 25,000 מ"ר משרדים ומסחר.
תחומי פעילות > דיור להשכרה ארוכת טווח בישראל

בתחום זה נמצאים הפרויקטים הבאים בשלבי ביצוע שונים. סה"כ יבנו 527 יחידות דיור להשכרה 4,199 מטרים רבועים למשרדים.
לפי הפירוט הבא:
פרויקט דירה להשכיר- מערב רמלה, 241 יחידות דיור להשכרה לטווח ארוך (20 שנים) מתוכן 25% יחידות דיור בשכר מפוקח לזכאים תחת המותג Homey‏. 1,951 מטרים רבועים למסחר ו- 2,199 מטרים רבועים משרדים המיועדים להשכרה. במגרש 301 (161 יח"ד) התקבל טופס 4 וצפוי אכלוס ברבעון 4 שנת 2022.
פרויקט דירה להשכיר – לוד בן שמן: 286 יחידות דיור להשכרה לטווח ארוך (15 שנים - מתוכן 50% יחידות דיור בשכר דירה מפוקח לזכאים), וכ־1,400 מטרים רבועים למסחר.
שער העיר רחובות - 750 יח"ד להשכרה
תחומי פעילות > נדל"ן להשקעה בארצות הברית

החברה (באמצעות חברת בת) מחזיקה נכון לחודש נובמבר 2022 ב-645 יחידות דיור להשכרה בפלורידה, ארצות הברית.
הערות שוליים

1 2 3 4 5  פרשקובסקי השקעות ובניין בע"מ: נתונים כספיים באתר מאי"ה.
↑  דו"ח מאזן החברה מעודכן לתאריך 31 בדצמבר 2019 באתר הרשות לניירות ערך
↑  אתר החברה
↑  מתוך מאזן החברה כפי שמופיע באתר הרשות לניירות ערך, פרק 1 – פעילות החברה ותיאור התפתחות עסקיה
↑  מתוך מאזן החברה כפי שהוגש לבורסה לניירות ערך
↑  דותן לוי, פרשקובסקי היא הזוכה במכרז לקרקע במתחם האלף בראשל"צ, באתר כלכליסט, 1 בספטמבר 2020
↑  אביעד ברטוב, פרשקובסקי זכתה במכרז דירה להשכיר ורמ”י להקמת פרויקט של 248 יח”ד להשכרה ארוכת טווח במערב רמלה, תמורת 50 מיליון שקלים
↑  דותן לוי, פרשקובסקי זכתה במכרז הראשון לדיור להשכרה בעיר לוד, באתר כלכליסט, 15 ביוני 2020
משפחת פרשקובסקי
מתחם האלף הדמיה בין ערביים
נובולוג

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  נבלג
 מייסדים:  אליעזר פוזיס
 תקופת הפעילות:  1966–הווה (כ־59 שנים)
 מיקום המטה:  תל אביב-יפו 
 בעלות:  משפחת פוזיס (30%), מורי ארקין (10%), הפניקס (12%), אלי דהן (8%)
 ענפי תעשייה:  בריאות, לוגיסטיקה
 שווי שוק:  948 מיליון ש"ח (26 בינואר 2025)
 הכנסות:  1.64 מיליארד ש"ח (2023)
 רווח תפעולי:  2.65 מיליון ש"ח (2023)
 רווח:  הפסד של 39.4 מיליון ש"ח (2023)
 הון עצמי:  396 מיליון ש"ח (2023)
 סך המאזן:  2.79 מיליארד ש"ח (2023)
 יו"ר:  אהוד פוזיס
 מנכ"ל:  אביעד בוסי
 עובדים:  955
  
 www.novolog.co.il
 
משרדי החברה במודיעין
נובולוג (פארם אפ 1966) בע"מ, המוכרת במותג Novolog, היא חברה ציבורית ישראלית העוסקת במתן שירותי רפואה ותמיכה מבוססי טכנולוגיה בתחום הטיפול הביתי, מתן מידע רפואי וכלים טכנולוגיים בזירה הדיגיטלית עבור מטופלים, רופאים ומוסדות רפואיים וכן מתן שירותי לוגיסטיקה בתחום הבריאות. החברה הונפקה בשנת 2017 ונסחרת כיום במדד ת"א 90.
היסטוריה

חברת נובולוג החלה את דרכה בשנת 1966 כחברת "פארם אפ" בראשותו של אליעזר פוזיס, ועסקה בהפצת מוצרי פרמצבטיקה ותרופות ללא מרשם. בשנת 1998 החלה במתן שירותי לוגיסטיקה והפצה עבור חברות תרופות, זאת תחת חברת בת חדשה בשם "נובולוג", שהוקמה בשותפת עם חברת כצט. בשנת 2000 הקימה "נובולוג" את חברת "טריילוג" העוסקת במתן שירותים לוגיסטיים בתחום הניסויים הקליניים, ואת חברת "פרמהטים" ליבוא ושיווק תרופות, בשותפות עם חברת מעבדות רפא. בשנת 2011, בוצע מיזוג בין חברת האם - פארם אפ לבין חברת הבת - נובולוג לוגיסטיקה, לכדי חברה תפעולית אחת, נובולוג. בשנת 2011, הוקם המרכז הלוגיסטי של חברת נובולוג במודיעין.
בשנת 2013 רכשה קרן פימי 50% ממניות חברת נובולוג והצטרפה לבעלות החברה. בשנת 2016 רכשה חברת נובולוג את השליטה בחברת מדפילסט המתמחה במתן שירותי סטריליזציה של מוצרים רפואיים ומעבדתיים.
בשנת 2017 הנפיקה נובולוג לראשונה את מניותיה בבורסה לניירות ערך בתל אביב. מניית החברה נסחרת במדד ת"א 125. במקביל, באותה שנה רכשה החברה את השליטה בחברת מדיקוויפ, המספקת תמיכה לחולים מורכבים במסגרת הביתית. בנוסף, שנה לאחר מכן רכשה החברה את חברת דור שירותים פרמצבטיים.
בשנת 2019 החברה התרחבה והקימה את הזרוע הדיגיטלית של הקבוצה על ידי רכישת השליטה בחברות אינפומד, טרגרט קר ואודורו. במקביל השלימה החברה את רכישת המיעוט בחברת מדיקוויפ. בשנה זו, הקימה נובולוג גם את חברת מדיקר המתמחה בשירותי לוגיסטיקה ללקוחות קצה. בשנת 2019 מכרה קרן פימי את יתרת החזקותיה בחברת נובולוג למשקיע ואיש העסקים מורי ארקין. בשנת 2020 הרחיבה החברה את פעילותה בתחום הטיפול הביתי על ידי רכישת חברת סאלוס, המתמחה בשירותי רפואה מותאמים אישית בבית המטופל.
תחומי פעילות

שירותים לשוק המוסדי
טיפול ביתי במונשמים, הוספיס בית, תמיכה רפואית ואספקת ציוד מיוחד לטיפול בבעיות שינה ונשימה
ניהול תוכניות תמיכה עבור חולים כרוניים לצד ניהול ותפעול שירותי רפואה עבור חברות ביטוח וקופות חולים
ניהול פרויקטים לאומיים בתחום הבריאות
שירותים לשוק הפרטי
מפעילה מרכז, המציע ניהול רפואי אישי, מקיף ומקצועי. בנוסף מפעילה מרכז בתחום הגסטרו
מרכז מומחים לרפואת עיניים
שירותי מעבדה פרטיים
ייבוא והפצה של תרופות וציוד רפואי ל-1,500 מוקדים ברחבי ישראל מדי יום
אספקת שירותים לוגיסטיים לניסויים קליניים, נובולוג עובדת בשותפות אסטרטגית עם חברות תרופות רב לאומיות ומספקת להן שירות לוגיסטי מקיף בעריכת מאות ניסויים קליניים בשנה
סיוע בתהליכי רישום ורגולציה, שירותי תרגום לעלוני התרופות, שירותי רוקח אחראי, ניהול מעקב אחר תופעות לוואי ברמה לאומית, הגשת בקשות לביצוע ניסויים קליניים
שירותי עיקור לתעשיית הציוד הרפואי בישראל
מערכת לזימון תורים
Telemedicine
פלטפורמה למידע רפואי - אינפומד
חברות בנות

נובולוג לוגיסטיקה (100%) - מתן שירותי לוגיסטיקה והפצה של תרופות. שותפה של מרבית חברות התרופות והציוד הרפואי הבינלאומיות. החברה מפיצה למעלה מ-10,000 מוצרים ליותר מ-1200 נקודות ברחבי הארץ, ופועלת מול כל בתי החולים, קופות החולים ורשתות הפארם.
טריילוג (100%) - מתמחה בשירותי לוגיסטיקה לניסויים קליניים, ומהווה שותפה אסטרטגית של חברות הפארמה וחברות ה-CRO הפועלות בשוק הניסויים הקליניים.
מדיפלסט (100%) - מתמחה במתן שירותי סטריליזציה (עיקור) של מוצרים רפואיים ומעבדתיים באמצעות גז ETO.
דור שירותים פרמצבטיים (100%) - שרותי ייעוץ מקצועיים כוללניים (One Stop Shop) ליבואנים ויצרנים בתחום הבריאות (תרופות, אמ"ר, תוספי תזונה וקנאביס רפואי), לרבות: רישום ורגולציה, הבטחת איכות, הקמה, הנדסה וולידציות של מתקני ייצור ברמת GMP, שחרור אצוות ושירותי QP, שירותים למחקרים קליניים, לוקליזציה ותרגומים לחומרי אריזה, מעקב ודיווח תופעות לוואי ושירותים רבים נוספים.
מדיקר (100%) - שירותי הפצת תרופות עד הבית, לצד שירותי תמיכה והדרכה לחולים כרוניים.
מדיקוויפ (100%) - חברה הפועלת בעולמות האשפוז והטיפול הביתי, מתמחה במתן שירותים רפואיים מבוססי טכנולוגיה ומכשור רפואי לחולים כרוניים ולחולים מורכבים בביתם. החברה עוסקת בעולמות השינה, הנשימה, שיקום בית, טיפול בחולים מונשמים בביתם, הוספיס בית, שיוקם ריאתי וטיפול דיאליזה בבית המטופל.
אינפומד (100%) – פורטל רפואה המספק מאגר מידע עדכני בכל תחומי הרפואה והבריאות עבור הקהל הרחב והקהל המקצועי.
בבעלות החברה כ־100% מחברת אודרו (מערכות ניהול וזימון תורים לרופאים ומרפאות).
טרגרט קר (100%) - חברת שירותים וניהול תהליכים בתחום הבריאות והרפואה. מתמחה בניהול מערכים עתירי שירות, ידע ותהליכים מורכבים
סאלוס (51%) - מערך מומחים לשירותי רפואה מותאמת אישית בבית המטופל
גסטרומד (100%) - מרכז גסטרו
עין טל (55%) - מרכז לבריאות העין
אמריקן לברטורי מדיקל (75%) – מעבדה מרכזית
הערות שוליים

1 2 3 4 5  נובולוג (פארם אפ 1966) בע"מ: נתונים כספיים באתר מאי"ה.
↑  יניב פגוט, ‏נובולוג ממצבת את עצמה מחדש כחברת שירותי בריאות, באתר גלובס, 29 באפריל 2019
↑  אסנת כותן, ‏הזכיון להפצת תרופות H.M.R עבר מכמיפארם לפארם-אפ, באתר גלובס, 23 בפברואר 1999
↑  שירות גלובס, ‏פארם-אפ קונה יתרת מניות כ.צ.ט במפיצת התרופות נובולוג, באתר גלובס, 6 בינואר 2011
↑  אסף לבנון, מחפש לגייס חולי סכרת לניסוי? יש לנו כלי שעשוי לעניין אותך, באתר TheMarker‏, 4 במאי 2021
↑  TheMarker digital, מעבדות רפא ופרמהטים מקימות חברה חדשה ליבוא ושיווק תרופות שתיקרא פרמהטים שיווק, באתר TheMarker‏, 4 בדצמבר 2000
↑  חזי שטרנליכט, אחרי חמש שנים וחצי: פימי יוצאת מנובולוג עם רווח של 210 מיליון שקל, באתר כלכליסט, 4 באפריל 2019
↑  גולן חזני, אקזיט שלישי לדוידי: ביקושים של 820 מיליון שקל בהנפקת נובולוג בתל אביב, באתר כלכליסט, 20 בפברואר 2017
↑  גלי וינרב, ‏נובולוג רוצה לבנות עתיד אחרי הפצת תרופות: רוכשת את חברת הציוד מדיקוויפ ב-45.5 מיליון שקל, באתר גלובס, 3 בספטמבר 2017
↑  נובולוג רוכשת 70% מחברת דור שירותים פרמצבטיים בכ-10 מיליון ש”ח, באתר sponser
↑  גלי וינרב, ‏נובולוג רוכשת את האתר הרפואי אינפומד לפי שווי של 12 מ' ש', באתר גלובס, 25 בנובמבר 2018
↑  איתן גרסטנפלד, נובולוג רוכשת את מניות המיעוט במדיקוויפ ב-31.5 מיליון שקל, באתר ביזפורטל, 12 בנובמבר 2019
↑  ג'ניה וולינסקי, קרן פימי מכרה את יתרת אחזקותיה בחברת נובולוג, באתר TheMarker‏, 4 באפריל 2019
↑  חדשות ספונסר, נובולוג רוכשת 51% ממניות חברת סאלוס תמורת כ-9.2 מיליון ש”ח, באתר sponser, ‏2020-09-24
↑  Novolog - The Health Care Group
↑  גלי וינרב, ‏מכונת רכישות: נובולוג מוסיפה את סאלוס לסל מוצריה בתחום הרפואה, באתר גלובס, 24 בספטמבר 2020
↑  חזי שטרנליכט, צמיחה בהכנסות וברווחי נובולוג - המנכ"ל מצפה להמשך השדרוג, באתר כלכליסט, 14 במרץ 2022
↑  גלי וינרב, ‏נובולוג רוכשת 75% מחברת המעבדות AML, באתר גלובס, 4 במרץ 2021
אשטרום

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  אשקב
 מייסדים:  המשפחות גירון, נוסבאום, משורר, רובין, מייבלום, ואשכנזי
 תקופת הפעילות:  1963–הווה (כ־62 שנים)
 חברת אם:  יונדקו
 מיקום המטה:  בני ברק
 משרד ראשי:  הירקון 3, בני ברק
 ענפי תעשייה:  בניין, תשתיות
 שווי שוק:  6.83 מיליארד ש"ח (26 בינואר 2025)
 הכנסות:  4.82 מיליארד ש"ח (2023)
 רווח תפעולי:  352 מיליון ש"ח (2023)
 רווח:  38.0 מיליון ש"ח (2023)
 הון עצמי:  4.95 מיליארד ש"ח (2023)
 סך המאזן:  21.4 מיליארד ש"ח (2023)
 יו"ר:  אברהם נוסבאום
 מנכ"ל:  גיל גירון
 עובדים:  1,500
  
 http://www.ashtrom.co.il
 
קבוצת אשטרום בע"מ (לשעבר: אשטרום חברה להנדסה) המוכרת בשם המקוצר אשטרום היא קונצרן בנייה, מהגדולים בישראל. לקבוצה 20 חברות בנות שכולן עוסקות בתחומי הבניין השונים, כמה מתוכן נסחרות בבורסה לניירות ערך בתל אביב. בין הפרויקטים של הקבוצה ניתן למנות את מנהרות הכרמל, הקו האדום של הרכבת הקלה בירושלים, נמל היובל באשדוד, בניית מבני תעשייה, בתי חולים וגשרים רבים.
מלבד ישראל, לחברה פעילות ענפה בארצות הברית, מערב ומזרח אירופה (רומניה, בולגריה, סרביה, אזרבייג'ן), אפריקה והאיים הקאריביים.
היסטוריה

אשטרום נוסדה בפברואר 1963 תחת השם "אשטרום חברה להנדסה".
בשנות ה-80 של המאה ה-20 ייצרה אשטרום במפעל באשקלון מבנים מודולריים תחת השם "אשקובית" - אשדר קוביות. שיטת הבנייה המודולרית שאיפשרה בניית שכונות גדולות בפרקי זמן קצרים הייתה פופולרית במיוחד ביהודה ושומרון. ברוב היישובים השכונות הראשונות נקראו מאוחר יותר בשם "שכונת האשקוביות". איכות המבנים טובה יחסית ורבים מהם בשימוש עד היום.
בשנת 2004 שם החברה הוחלף ל"קבוצת אשטרום".
מייסדת נוספת של החברה היא חברת ההחזקות "אלייד", אשר עד לחודש אוגוסט 2018 היו בבעלותה כ־20% ממניות החברה, אז מכרה זו את עיקר החזקותיה לחברה יונדקו.
רמי נוסבאום וגיל גירון, בני הדור השני למייסדים, מכהנים בה כמנכ"לים משותפים.
ב-2017 נהרגו שני עובדי החברה ושלושה נפצעו באורח קשה כתוצאה מתאונות עבודה.
בעלי עניין

69.98% ממניות הקבוצה מוחזקות על ידי יונדקו חברה מאוחדת להנדסה ופתוח בע"מ, אשר בידי המשפחות המייסדות נוסבאום (33.3%), גירון (33.3%), משורר (15.4%), רובין (11%) ומייבלום (כיום משפחות מור וליפשיץ, 7%).
תחומי פעילות

| --- | --- |
 קבלנות בניה ותשתית בישראל אשבת  אשטרום הנדסה ובניה  אשקובית  מלט מבנים  מפעל אשדוד  מפעלים טרומיים ירושלים  אשקריט מפעלים לבנייה מתועשת  בייס-פייל  דרכים בנייה ופיתוח (ש.א.צ) בע"מ  זכיינות  יזמות נדל"ן למגורים בישראל באמצעות חברת "אשדר חברה לבניה":  תעשיות איטומית  אשבונד  אשקלית 268  בי ג'י טכנולוגיות  ישראבטון  נתיבי נוי  קבלנות בניה ותשתית בחו"ל - מבצעת עבודות בניה של פרויקטים קבלניים בתחום הבניה והתשתית בניגריה וג'מייקה  יזמות נדל"ן למגורים בחו"ל - ייזום, פיתוח ומכירה של קרקעות ויחידות דיור בארצות הברית, פורטוגל, רומניה ובולגריה  נדל"ן מניב להשקעה בחו"ל - ייזום, הקמה, השכרה, השבחה ותפעול של מבנים לתעשייה, משרדים ומסחר בסרביה, רומניה ובולגריה.  נדל"ן מניב להשקעה באמצעות חברת "אשטרום נכסים" אשלד  Ashtoh Properties Germany GmbH
אשטרום נכסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אשטרום נכסים היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת בנדל"ן מניב לתעשייה, מסחר, מלונאות ומשרדים. וביזום פרויקטים בתחום הנדל"ן למשרדים ומסחר. בעלת השליטה בחברה היא קבוצת אשטרום הבורסאית גם כן.
אשדר חברה לבניה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

1 2 3 4 5  קבוצת אשטרום בע"מ: נתונים כספיים באתר מאי"ה.
↑  גולן חזני, יצחק סוארי נפרד מאשטרום כדי להיכנס בעצמו לתחום התשתיות, באתר כלכליסט, 3 בספטמבר 2018(הקישור אינו פעיל)
↑  Felix007.com. "חברות הבנייה "המובילות" במספר ההרוגים בתאונות עבודה בבניין". קו לעובד. נבדק ב-2018-05-22.(הקישור אינו פעיל)
↑  אתר אשקריט
שפה משפטית

"שפה משפטית" היא הסגנון שבו נכתבים מסמכים משפטיים - חוקים, חקיקת משנה, חוזים, חוות דעת, כתבי אחריות וכדומה. לשפה המשפטית סגנון משלה, השונה מהסגנון של השפה היומיומית, כפי שהוא בא לידי ביטוי בדיבור ובכתב. הצירוף "ו/או", למשל, נפוץ בז'רגון של עורכי הדין.
בחקיקה > זמינות החקיקה

במדינת חוק התושב נדרש לציית לחוקים החלים עליו. מתבקש, לפיכך, שהחוקים יהיו זמינים ונגישים לכל תושב. התפתחות האינטרנט אפשרה להפוך את לשון החוק לזמינה לכל. חלוץ בתחום זה היה המכון למידע משפטי (Legal Information Institute), שהוקם בשנת 1992 באוניברסיטת קורנל ומפרסם בגישה חופשית את חוקי ארצות הברית ומידע משפטי נוסף. בשנת 1995 הוקם מיזם דומה באוסטרליה (Australasian Legal Information Institute), ובשנת 2000 הוקם מיזם דומה (CanLII) באוניברסיטת מונטריאול שבקנדה. בשנת 2002 הוקמה התנועה לגישה חופשית למשפט (Free Access to Law Movement), החותרת להנגשת מידע משפטי לציבור. בשנת 2001 פרסמה מועצת האיחוד האירופי המלצה למדינות החברות לאפשר גישה באמצעות האינטרנט לטקסט המלא של חוקיהן, רצוי תוך אפשרות לגשת ללשון החוק כפי שהייתה בכל נקודת זמן בעבר, ומדינות פעלו למימוש המלצה זו.
בישראל פרסום החוק התקיים באופן פורמלי באמצעות הפרסום ב"רשומות", אך למעשה במשך שנים רבות החוקים לא היו זמינים לתושבים, אלא בתיווכם של עורכי דין, שהחזיקו את ספרי החוקים במשרדיהם. במאה ה-21 ניתן למצוא את הנוסח העדכני של חוקי ישראל באתרי אינטרנט לא ממשלתיים אחדים. מאגר החקיקה הלאומי, שהוקם בשנת 2014 באתר הכנסת, מציג כל חוק כפי שאושר, אך בכך אין תועלת למי שזקוק ללשון החוק, הנוצרת משילוב של כל תיקוניו - למטרה זו מפנה מאגר החקיקה הלאומי אל "ספר החוקים הפתוח", שמתוחזק בידי מתנדבים. על חשיבותה של זמינות החוק העיר יניב רוזנאי: "חשיבותו של פרסום חקיקה אינה בכך שזו מביאה לכאורה לידיעת החוק אלא שזו מאפשרת את ידיעת החוק".
שפת המסמכים המשפטיים

על לשונם הבלתי מובנת של עורכי הדין התלונן כבר גיבור הספר "מסעי גוליבר":
שפת המסמכים המשפטיים (פסקי דין, חוזים, כתבי אחריות וכדומה) שונה מהשפה הרגילה בסגנונה ובאוצר המילים שלה. פעמים רבות הם מתאפיינים בתחביר מסורבל ובמשפטים ארוכים מאוד. בטקסט המשפטי פוגש הקורא חריגה משני חוקי סגנון – חוק החיסכון, המחייב הבעת תוכן בדרך ברורה וחסכונית, וחוק הפשטות, המחייב הבעה בלשון רגילה ללא קישוטים מיותרים. אוצר המילים של טקסט משפטי עברי כולל שימוש מופרז (ולעיתים שגוי) במילים ובביטויים בארמית, בדומה לטקסט משפטי באנגלית, שבו נעשה שימוש מופרז במילים ובביטויים לטיניים. דוגמה: בדיקה במאגר פסקי הדין "נבו" מעלה (בספטמבר 2021) 319 פסקי דין שבהם מופיע הביטוי התלמודי שאינו שגור בפי דוברי עברית, "הדרא קושיא לדוכתא", והביטוי הארמי "לא דק פורתא" מופיע ב-1,708 פסקי דין.
אדם שאינו משפטן נזקק ללשון החוק לעיתים רחוקות, אך את שפת המסמכים המשפטיים הוא פוגש בחיי היומיום, בחוזה להשכרת דירה, בחוזה עבודה, בתקשורת עם בנק, בפוליסת ביטוח, בכתב אחריות ועוד. לפיכך נודעת חשיבות לניסוח בהיר של מסמכים אלה. כדי לצמצם את המורכבות הלשונית נחקק בארצות הברית בשנת 2010 חוק הכתיבה הפשוטה (Plain Writing Act of 2010), המחייב את הרשויות בארצות הברית להתנסח בשפה פשוטה במסמכים שהן מפרסמות לציבור.
אוריינות משפטית

בנוסף ליוזמות לשיפור הזמינות והנגישות של החקיקה ופישוט השפה המשפטית, קמו יוזמות לקידום אוריינות משפטית (Legal awareness), כלומר הענקת כלים לציבור הרחב להבנתם של החוקים, השפה המשפטית ופעילות מערכת המשפט.
יניב רוזנאי ונדיב מרדכי הציגו את טווח המשמעויות של אוריינות משפטית:
ל"אוריינות משפטית" ייתכנו משמעויות שונות. בקצה האחד היא יכולה להתייחס לשליטה מלאה של אדם בשיח המשפטי, כקורא וככותב, ובקצה האחר היא יכולה להתייחס רק ליכולת לזהות מונחים משפטיים ולדעת שקיימת שפה משפטית, אך ללא גישה של ממש אליה. אנו מתמקדים במשמעות-הביניים של אוריינות משפטית, המצויה בין שני קצוות אלה, שלפיה אוריינות משפטית משמעה שליטה בשיח המשפטי ברמה ההכרחית לקיום חיים משמעותיים ופעילים בעולמנו הרווי תרבות משפטית. במובן זה, אזרח בעל אוריינות משפטית אומנם לא יֵדע כיצד לנסח חוזים או צוואות או להכריע בסכסוכים משפטיים, אבל הוא יֵדע מתי וכיצד כדאי לו לפנות למומחים בעניינים אלה, לכל-הפחות יהיו בידיו הכלים ותהא לו היכולת להגן על האינטרסים שלו ולקדמם.
במדינות שונות נעשו צעדים לקידום אוריינות משפטית של הציבור. בישראל הוקמה בשנת 1989 אגודת נוער שוחר משפט עברי, העוסקת בקידום לימודי משפטים בבית הספר התיכון, ובכלל זה גישה לבחינת בגרות במשפטים. בשנת 2007 יצא לאור הספר "חוקי המשחק : זכותי לדעת את חובתי" בעריכת עו"ד רוני אלוני-סדובסקי, המציג את חוקי מדינת ישראל בשפה פשוטה, ומיועד לתלמידי בית הספר היסודי וחטיבת הביניים. במסגרת מיזם "אוניברסיטה בעם" מתקיים קורס "מבוא למשפט".